CELEX: 32015D0009
Language: fi
Date: 2015-02-18 00:00:00
Title: Euroopan keskuspankin päätös (EU) 2015/509, annettu 18 päivänä helmikuuta 2015 , omassa käytössä olevien valtion takaamien kattamattomien pankkien joukkovelkakirjojen käyttämistä vakuutena eurojärjestelmän rahapoliittisissa operaatioissa koskevista säännöistä annetun päätöksen EKP/2013/6, eurojärjestelmän rahoitusoperaatioihin sekä vakuuskelpoisuuteen liittyvistä lisätoimenpiteistä annetun päätöksen EKP/2013/35 ja talletuksista, saldoista ja varantovelvoitteen ylittävistä talletuksista maksettavista koroista annetun päätöksen EKP/2014/23 1, 3 ja 4 artiklan kumoamisesta (EKP/2015/9)

2.4.2015   
            
            
               FI
            
            
               Euroopan unionin virallinen lehti
            
            
               L 91/1
            
         EUROOPAN KESKUSPANKIN PÄÄTÖS (EU) 2015/509,
   annettu 18 päivänä helmikuuta 2015,
   omassa käytössä olevien valtion takaamien kattamattomien pankkien joukkovelkakirjojen käyttämistä vakuutena eurojärjestelmän rahapoliittisissa operaatioissa koskevista säännöistä annetun päätöksen EKP/2013/6, eurojärjestelmän rahoitusoperaatioihin sekä vakuuskelpoisuuteen liittyvistä lisätoimenpiteistä annetun päätöksen EKP/2013/35 ja talletuksista, saldoista ja varantovelvoitteen ylittävistä talletuksista maksettavista koroista annetun päätöksen EKP/2014/23 1, 3 ja 4 artiklan kumoamisesta (EKP/2015/9)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön sekä erityisesti sen 3.1 artiklan ensimmäisen luetelmakohdan, 12.1 artiklan sekä 34.1 artiklan toisen luetelmakohdan,
   sekä katsoo seuraavaa:
   
               (1)
            
            
               Selkeyden ja yhdenmukaisuuden vuoksi sekä eurojärjestelmän vakuuskäytännön yksinkertaistamiseksi päätöksessä EKP/2013/6 (1), EKP/2013/35 (2) ja päätöksen EKP/2014/23 (3) 1 artiklassa vahvistetut velvoitteet on sisällytetty Euroopan keskuspankin suuntaviivoihin (EU) 2015/510 (EKP/2014/60) (4), joka on keskeisin säädös eurojärjestelmän rahapolitiikan välineiden ja menettelyiden alueella.
            
         
               (2)
            
            
               Selkeyden ja yhdenmukaisuuden vuoksi sekä eurojärjestelmän vakuuskäytännön yksinkertaistamiseksi päätöksen EKP/2014/23 3 artiklassa olevat säännökset on sisällytetty suuntaviivoihin EKP/2012/27 (5) ja päätöksen EKP/2014/23 4 artiklassa olevat säännökset on sisällytetty suuntaviivoihin EKP/2014/9 (6).
            
         
               (3)
            
            
               Olisi näin olen kumottava päätökset EKP/2013/6 ja EKP/2013/35 sekä päätöksen EKP/2014/23 1, 3 ja 4 artikla,
            
         ON HYVÄKSYNYT TÄMÄN PÄÄTÖKSEN:
   1 artikla
   Päätösten EKP/2013/6 ja EKP/2013/35 sekä päätöksen EKP/2014/23 1 artiklan kumoaminen
   1.   Kumotaan päätökset EKP/2013/6 ja EKP/2013/35.
   2.   Kumotaan päätöksen EKP/2014/23 1 artikla.
   3.   Viittauksia 1 ja 2 kohdassa tarkoitettuihin kumottuihin päätöksiin ja kumottuun artiklaan pidetään viittauksina suuntaviivoihin (EU) 2015/510 (EKP/2014/60).
   2 artikla
   Päätöksen EKP/2014/23 3 ja 4 artiklan kumoaminen
   1.   Kumotaan päätöksen EKP/2014/23 3 ja 4 artikla.
   2.   Viittauksia päätöksen EKP/2014/23 kumottuun 3 artiklaan pidetään viittauksina suuntaviivojen EKP/2012/27 liitteessä II olevan 12 artiklan 5 kohtaan.
   3.   Viittauksia päätöksen EKP/2014/23 kumottuun 4 artiklaan pidetään viittauksina suuntaviivojen EKP/2014/9 5 artiklan 2 ja 3 kohtaan.
   3 artikla
   Voimaantulo
   1.   Tämän päätöksen 1 artikla tulee voimaan 1 päivänä toukokuuta 2015.
   2.   Tämän päätöksen 2 artikla tulee voimaan seuraavana päivänä sen jälkeen kun tämä päätös on julkaistu Euroopan unionin virallisessa lehdessä.
   
      Tehty Frankfurt am Mainissa 18 päivänä helmikuuta 2015.
      
         
            EKP:n puheenjohtaja
         
         Mario DRAGHI
      
   
   
      (1)  Päätös EKP/2013/6, annettu 20 päivänä maaliskuuta 2013, omassa käytössä olevien valtion takaamien kattamattomien pankkien joukkovelkakirjojen käyttämistä vakuutena eurojärjestelmän rahapoliittisissa operaatioissa koskevista säännöistä (EUVL L 95, 5.4.2013, s. 22).
   
      (2)  Päätös EKP/2013/35, annettu 26 päivänä syyskuuta 2013, eurojärjestelmän rahoitusoperaatioihin sekä vakuuskelpoisuuteen liittyvistä lisätoimenpiteistä (EUVL L 301, 12.11.2013, s. 6).
   
      (3)  Päätös EKP/2014/23, annettu 5 päivänä kesäkuuta 2014, talletuksista, saldoista ja varantovelvoitteen ylittävistä talletuksista maksettavista koroista (EUVL L 168, 7.6.2014, s. 115).
   
      (4)  Euroopan keskuspankin suuntaviivat (EU) 2015/510, annettu 19 päivänä joulukuuta 2014, eurojärjestelmän rahapolitiikan kehyksen täytäntöönpanosta (EKP/2014/60) (katso tämän virallisen lehden sivu 1).
   
      (5)  Suuntaviivat EKP/2012/27, annettu 5 päivänä joulukuuta 2012, Euroopan laajuisesta automatisoidusta reaaliaikaisesta bruttomaksujärjestelmästä (TARGET2) (EUVL L 30, 30.1.2013, s. 1).
   
      (6)  Suuntaviivat EKP/2014/9, annettu 20 päivänä helmikuuta 2014, kansallisten keskuspankkien suorittamista varojen ja vastuiden kotimaisista hallintatoimista (EUVL L 159, 28.5.2014, s. 56).